Fynskrif se Cintaine en Carel is verloof!
JY LEES NOU Fynskrif se Cintaine en Carel is verloof!
FOTO: Instagram / @carel_nel.
En die ring is te pragtig.
In die gewilde kykNET-regsdrama Fynskrif kon kykers die afgelope weke kennis maak met Cintaine Schutte, in die rol van Katrien Nienaber, en Carel Nel, haar kêrel Sam Cobain.
Fynskrif @kyknettv 20h00 tonight #gaanwen
A post shared by Cintaine Schutte (@cintaineschutte) on Jul 24, 2018 at 3:28am PDT
Cintaine is geen onbekende nie en was voorheen te sien in die ewe gewilde kykNET-reeks Die Boland Moorde. En by die afgelope Silwerskermfees het sy erkenning gekry vir haar uitstekende spel in Christiaan Olwagen se Die Seemeeu.
6 years with this ray of sunshine in my life. Mag die son nog lank skyn. Net liefde. ???
A post shared by Carel Nel (@carel_nel) on Sep 10, 2017 at 10:12am PDT
Carel self is geen nuweling nie. Die bekroonde akteur het einde verlede jaar die rol van die hartchirurg prof. Chris Barnard vertolk in kykNET se dokumentêre drama Hartstog. By die Silwerskermfees was hy te sien in Dominee Tienie.
My vabond,Fris Franna dankie dat jy my laat lag,lig voel en lief vir my is. Ek sal jou elke dag oor en oor kies. ? #happyanniversary #7gouejare
A post shared by Cintaine Schutte (@cintaineschutte) on Sep 9, 2018 at 10:59pm PDT
Cintaine en Carel is al sewe jaar saam. Sy het vroeër vandeesmaand vir SARIE.com vertel hoe opgewonde sy is om in Fynskrif teenoor haar “Liewe Carel Kat” te speel.
In Fynskrif word Sam en Katrien se verhouding dramaties beëindig. Katrien vra Sam om te trou in ’n poging om hul verhouding te red. Sam breek egter haar hart wanneer hy bieg dat hy haar verneuk het met ’n vriendin.
In die regte lewe is Cintaine en Carel se verhouding egter in ’n gelukkige nuwe hoofstuk. Die paartjie het pas hul verlowing aangekondig!
Cintaine het vir SARIE.com gesê Carel is haar beste vriend en laat haar veilig voel. Ons hoop ons sien nog baie meer van die akteurspaar - op die verhoog en in lewende lywe!